বালি-দেওয়ানগঞ্জ

**বালি-দেওয়ানগঞ্জ** (ক্ষেত্রবিশেষে শুধু **বালি** নামেও অভিহিত) হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ১ সমষ্টি উন্নয়ন ব্লকের একটি গ্রাম তথা গ্রাম পঞ্চায়েত।

## ভূগোল
বালি-দেওয়ানগঞ্জ গ্রামটির স্থানাঙ্ক । গ্রামটি আরামবাগ-ঘাটাল সড়কের ধারে আরামবাগ শহর থেকে ১৩ কিলোমিটার দূরে অবস্থিত।

## জনপরিসংখ্যান
২০১১ সালের জনগণনার তথ্য অনুযায়ী, বালি-দেওয়ানগঞ্জ গ্রামের মোট জনসংখ্যা ৪,০৬৩। এর মধ্যে ২,০৯৩ জন (৫২ শতাংশ) পুরুষ এবং ১,৯৭০ জন (৪৮ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৩৭৬। বালি-দেওয়ানগঞ্জের মোট শিক্ষিত জনসংখ্যা ২,৯২২ (অন্যূন ছয় বছর বয়সী জনসংখ্যার ৭৯.২৫ শতাংশ)।

## সংস্কৃতি
বালি-দেওয়ানগঞ্জ গ্রামটি পশ্চিমবঙ্গের অন্যতম মন্দিরক্ষেত্র। এই গ্রামের শুধু রাউতপাড়া এলাকাতেই পাঁচটি মন্দির রয়েছে। তবে এগুলির মধ্যে তিনটি বর্তমানে জরাজীর্ণ। কথিত আছে, এই গ্রামের মঙ্গলচণ্ডী মন্দিরটি ছিল একটি ত্রয়োদশরত্ন মন্দির। কিন্তু এখন এই মন্দিরের তেরোটি শিখরই ধ্বংসপ্রাপ্ত হয়েছে। অপর দু’টি ধ্বংসপ্রাপ্ত মন্দিরের একটি করে শিখর এখনও দেখা যায়। এই গ্রামের সর্বাপেক্ষা গুরুত্বপূর্ণ স্থাপনাটি হল একটি ২০০ বছরের পুরনো দুর্গামন্দির। বর্তমানে পশ্চিমবঙ্গ সরকারের পুরাতত্ত্ব বিভাগ এই মন্দিরটির রক্ষণাবেক্ষণ করে থাকে। মন্দিরটির নিম্নাংশ জোড়-বাংলা শৈলীতে নির্মিত হলেও তার উপরে নবরত্ন শৈলীর শিখর দেখা যায়, যা এই মন্দিরটির একটি স্বতন্ত্র বৈশিষ্ট্য। গ্রামের অন্যত্র একটি ধ্বংসপ্রাপ্ত শিবকুটির দেখা যায়। এছাড়া এই গ্রামের রাসমঞ্চের গায়ে পোড়ামাটির মৃৎফলকে কিছু অলংকরণ লক্ষিত হয়।

ডেভিড জে. ম্যাককাশন বালি-দেওয়ানগঞ্জের নিম্নলিখিত মন্দিরগুলির কথা তাঁর বইতে উল্লেখ করেছেন:
* দুর্গামন্দির, নবরত্ন-শিখরযুক্ত জোড়-বাংলা মন্দির, পরিমাপ ২১’ ১০’’ বর্গ, সম্মুখভাগে টেরাকোটার অলংকরণ, নির্মাণকাল সম্ভবত ঊনবিংশ শতাব্দী।
* ঘোষ পরিবারের দামোদর মন্দির, মেদিনীপুর শৈলীর আটচালা মন্দির, পরিমাপ ২২’ x ১৯’ ৬’’, ১৮২২ সালে নির্মিত।
* রাউতপাড়ার দামোদর মন্দির, বাঁকানো কার্নিসযুক্ত পঞ্চরত্ন মন্দির, টেরাকোটার অল্প অলংকরণ যুক্ত, পরিমাপ ২২’ ৬’’ বর্গ। 
* মঙ্গলচণ্ডী মন্দির, টেরাকোটার অলংকরণ সমৃদ্ধ হলেও ধ্বংসপ্রাপ্ত, কথিত আছে এটি ছিল ত্রয়োদশরত্ন মন্দির।

## বালি-দেওয়ানগঞ্জ চিত্রকক্ষ

File:Shiva Durga temple or simply, Durga temple of Bally Diwanganj of Goghat PS in Hooghly district of West Bengal (07).jpg|শিবদুর্গা মন্দির (বা দুর্গামন্দির), পিছনে বিষ্ণুমন্দির
File:Shiva Durga temple or simply, Durga temple of Bally Diwanganj of Goghat PS in Hooghly district of West Bengal (118).jpg|শিবদুর্গা মন্দিরের প্রকাণ্ড টেরাকোটা ফলক
File:Shiva Durga temple or simply, Durga temple of Bally Diwanganj of Goghat PS in Hooghly district of West Bengal (19).jpg|শিবদুর্গা মন্দিরের টেরাকোটা ফলক
File:Vishnu temple of Rautpara in Bally Dewanganj, Goghat PS, Hooghly district 36.jpg|রাউতপাড়ার বিষ্ণুমন্দির
File:Damodar temple, Ghosh family temple, Bally Dewanganj 20.jpg|ঘোষ পরিবারের দামোদর মন্দির
File:Damodar temple, Ghosh family temple, Bally Dewanganj 12.jpg|দামোদর মন্দিরের টেরাকোটা খোদাইচিত্র
File:Dilapidated temple of Dalal para of Bally Dewanganj 01.jpg|ডালাপাড়ার জরাজীর্ণ লক্ষ্মীজনার্দন মন্দির
File:Dilapidated temple of Dalal para of Bally Dewanganj 39.jpg|লক্ষ্মীজনার্দন মন্দিরের টেরাকোটা খোদাইচিত্র
File:Mangal Chandi temple of Rautpara in Bally Dewanganj, PS Goghat, Hooghly district 09.jpg|রাউতপাড়ার মঙ্গলচণ্ডী মন্দিরের ধ্বংসাবশেষ 
File:Mangal Chandi temple of Rautpara in Bally Dewanganj, PS Goghat, Hooghly district 05.jpg|মঙ্গলচণ্ডী মন্দিরের টেরাকোটা খোদাইচিত্র
File:Shib kuthi of Bally Dewanganj 37.jpg|শিবকুটির
File:Das Durga temple of Rautpara in Bally Dewanganj, Goghat PS, Hooghly district 02.jpg|রাউতপাড়ায় দাস পরিবারের দুর্গামন্দির
File:Rasa Mancha of Bally Dewanganj 12.jpg|রাসমঞ্চ
File:Rasa Mancha of Bally Dewanganj 04.jpg|রাসমঞ্চের অলংকরণ


## তথ্যসূত্র

## বহিঃসংযোগ

বিষয়শ্রেণী:হুগলি জেলার গ্রাম